Voľby do Národnej rady Slovenskej republiky v roku 1998

Voľby do Národnej rady Slovenskej republiky v roku 1998 sa uskutočnili 25. a 26. septembra 1998 na Slovensku. Voľby sa konali súčasne s referendom o neprivatizácii strategických podnikov.

Volieb sa zúčastnilo 3 389 346 občanov, čo vyjadruje účasť vo výške 84,24 %. Neplatných hlasov bolo 0,89 % a z platných hlasov prepadlo 194 264 (5,78 %). Do NR SR sa dostalo šesť politických strán, ktoré prekročili zákonom požadovanú 5%-nú hranicu odovzdaných voličských hlasov: HZDS, SDK (utvorené zlúčením piatich strán – KDH, DÚ, SDSS, DS a SZS), SDĽ, SMK-MKP, SNS a SOP. Po vyše mesačných rokovaniach sa utvorila nová vládna koalícia SDK, SDĽ, SMK a SOP, ktorá získala ústavnú väčšinu, keď obsadila v Národnej rade SR 93 poslaneckých kresiel. Jej predsedom bol Mikuláš Dzurinda.

Predvolebná kampaň 
Kampaň HZDS viedol majiteľ oceliarní VSŽ Alexander Rezeš. Podporiť HZDS zo zahraničia prišiel pretekár formuly 3 Paul Belmondo, modelka Claudia Schifferová, herečky Ornella Muti, Claudia Cardinale a herec Gérard Depardieu. Celkový účet sa vyšplhal na sumu 45 miliónov korún (1,49 milióna eur). HZDS na billboardoch využila aj výstup slovenských horolezcov na Mount Everest.

SDK angažovala umelcov a zabávačov - Stano Dančiak, Jaro Filip, Rasťo Piško či Ladislav Chudík pochodili veľkú časť Slovenska. Mikuláš Dzurinda v rámci kampane prešiel na bicykli takmer 900 kilometrov. Verejnoprávna Slovenská televízia, vedená riaditeľom Igorom Kubišom, bola v područí HZDS, naopak súkromné médiá najmä televízia Markíza (pozri Kauza Gamatex, ktorá vyvrcholila v auguste a septembri 1998, čo bol obchodný spor, v ktorom P. Rusko naznačoval, že mu Markízu chcel zobrať Mečiar a HZDS), rádio Twist a denník SME sa prikláňali na stranu vtedajšej opozície.

 Registrované strany 
Registrovaným stranám boli pridelené nasledujúce čísla: 

 Hnutie za demokratické Slovensko
 Maďarské ľudové hnutie za zmierenie a prosperitu – Magyar Népi Mozgalom a Megbékélésért és a Jólétért
 Národná alternatíva Slovenska 
 Strana maďarskej komunity – Magyar Közösség Pártja
 Naše Slovensko
 Béčko – Revolučná robotnícka strana
 Strana občianskeho porozumenia
 Slovenská demokratická koalícia
 Slovenská národná strana
 Nezávislá iniciatíva Slovenskej republiky
 Slovenská ľudová strana
 Hnutie tretej cesty 
 Strana demokratickej ľavice
 Komunistická strana Slovenska
 Jednotná strana pracujúcich Slovenska
 Združenie robotníkov Slovenska
 Slovenská národná jednota 

 Výsledky 
 Politická strana Počethlasov Pomerk počtuplatnýchhlasov Početkresiel Pomerv parlamente Hnutie za demokratické Slovensko (HZDS) 907 103 27,00 % 43 28,67 % Slovenská demokratická koalícia (SDK) 884 497 26,33 % 42 28,00 % Strana demokratickej ľavice (SDĽ) 492 507 14,66 % 23 15,33 % Strana maďarskej koalície – Magyar Koalíció Pártja (SMK) 306 623 9,13 % 15 10,00 % Slovenská národná strana (SNS) 304 839 9,07 % 14 9,33 % Strana občianskeho porozumenia (SOP) 269 343 8,02 % 13 8,67 % Komunistická strana Slovenska (KSS) 94 015 2,80 % 0 0 % Združenie robotníkov Slovenska (ZRS) 43 809 1,30 % 0 0 % Naše Slovensko (NS) 16 192 0,48 % 0 0 % Slovenská ľudová strana (SĽS) 9 227 0,27 % 0 0 % Maďarské ľudové hnutie za zmierenie a prosperitu – Magyar Népi Mozgalom a Megbékélésért és a Jólétért (MĽHZP) 6 587 0,20 % 0 0 % Nezávislá iniciatíva Slovenskej republiky (NEI) 6 232 0,19 % 0 0 % Slovenská národná jednota (SNJ) 4 688 0,14 % 0 0 % Béčko – Revolučná robotnícka strana (B-RRS) 4 391 0,13 % 0 0 % Jednotná strana pracujúcich Slovenska (JSPS) 3 574 0,11 % 0 0 % Národná alternatíva Slovenska (NAS) 3 034 0,09 % 0 0 % Hnutie tretej cesty (HTC) 2 515 0,07 % 0 0 %

300px

 Výsledky podľa krajov 
 uvedené sú len výsledky strán, ktoré dosiahli vo voľbách nad 2 %.

KrajHZDSSDKSDĽSMK-MKPSNSSOPKSSBratislavský kraj20,30 %43,11 %15,77 %3,55 %7,73 %6,10 %1,70 %Trnavský kraj22,88 %26,14 %11,53 %23,64 %6,89 %4,19 %2,32 %Nitriansky kraj23,40 %21,10 %12,57 %26,39 %7,38 %4,78 %2,03 %Trenčiansky kraj40,26 %20,49 %14,46 %0,10 %13,00 %5,82 %2,68 %Žilinský kraj36,71 %21,81 %12,87 %0,08 %16,62 %5,80 %2,41 %Banskobystrický kraj25,87 %20,84 %19,09 %9,80 %10,12 %6,54 %3,88 %Košický kraj19,92 %26,88 %14,26 %9,68 %5,12 %18,38 %3,12 %Prešovský kraj27,89 %30,52 %16,30 %0,12 %6,41 %10,62 %4,01 %

 Preferenčné hlasy 
Podľa zákona o voľbách má občan možnosť uprednostniť v rámci strany maximálne štyroch kandidátov tým, že im dá prednostný hlas zakrúžkovaním ich poradového čísla na kandidátnej listine strany, keď upravuje volebný lístok. Odovzdaním preferenčného hlasu získava poslanec silnejší mandát od voliča. Nasledujúca tabuľka uvádza kandidátov, ktorí dostali aspoň 100-tisíc preferenčných hlasov od voličov.
KandidátPočet hlasovPolitická stranaVladimír Mečiar470 556HZDSIvan Gašparovič348 011HZDSMikuláš Dzurinda304 071SDKSergej Kozlík263 556HZDSRobert Fico194 519SDĽEduard Kukan188 018SDKPeter Weiss164 619SDĽJúlius Binder159 064HZDSBrigita Schmögnerová 149 830SDĽBéla Bugár135 051SMK-MKPJán Slota120 994SNSĽudovít Černák113 932SDK

 Zoznam zvolených poslancov 
Zoznam zvolených poslancov je uvedený v samostatnom článku Zoznam poslancov NR SR (1998 – 2002)

 Referencie 

 Pozri aj 
 Zoznam politických strán a politických hnutí na Slovensku
 Volebné obdobie 1998 - 2002

 Externé odkazy 
 oficiálne výsledky volieb na stránke Štatistického úradu SR, zdroj ŠÚ SR

1998
Kategória:Voľby 1998
Kategória:1998 na Slovensku